《赋得西极马送许灵长北上》
明代·佘翔

宛马如龙贡汉家，方瞳紫焰应星华。追风不独骄千里，顾影居然错五花。

塞上悲笳寒蓟月，回中飞檄乱胡沙。凭谁一扫烟尘净，龙种由来产渥洼。

作者简介：福建莆田人，字宗汉，号凤台。嘉靖三十七年进士。任全椒知县。与御史议事意见相左，即拂衣罢去，放游山水以终。工诗，有《薜荔园诗稿》及《文草》。